cyanic-selkie/wikianc huggingface dataset:
נבחרת צרפת בכדורגל
1996 עד 2006: תור הזהב של הכדורגל הצרפתי
מונדיאל 2006 סימן את תום עידן זידאן בנבחרת צרפת. צרפת סיימה במקום השני בבית המוקדם לאחר שתי תוצאות תיקו מול שווייץ וקוריאה הדרומית וניצחון על טוגו החלשה והעפילה לשמינית הגמר. בשמינית הגמר הפכה צרפת פיגור 0–1 מול ספרד לניצחון 1–3 וברבע הגמר הדיחה צרפת את ברזיל כשניצחה 0–1 משער של תיירי הנרי. בחצי הגמר ניצחה צרפת את פורטוגל 0-1 משער של זינדין זידאן בבעיטת עונשין והעפילה למשחק הגמר נגד איטליה. צרפת הובילה 0–1 במשחק הגמר משער בדקה השביעית של זינדין זידאן בבעיטת עונשין, אולם איטליה השוותה ל-1-1 וניצחה 3–5 בבעיטות הכרעה לאחר שדויד טרזגה החמיץ את הבעיטה השנייה לצרפת. במהלך ההארכה רשם זידאן אקורד סיום צורם לקריירה הספורטיבית שלו, כאשר הורחק בעקבות נגיחה בחזהו של מרקו מטראצי. משחק הגמר היה משחק הפרישה של זידאן מקריירה מקצוענית ולמרות ההרחקה וההפסד במשחק הגמר, הוא נבחר לשחקן המצטיין בטורניר.
2008 עד 2018
יורו 2008 היה טורניר היורו הכושל בתולדות צרפת. הצרפתים שובצו לבית קשה, יחד עם אלופת העולם איטליה, הולנד ורומניה. צרפת סיימה אחרונה בבית לאחר שסיימה בתיקו 0-0 עם רומניה, הובסה 1–4 על ידי הולנד והפסידה 0–2 לאיטליה.
במהלך הקמפיין להעפלה למונדיאל 2010 כשלה הנבחרת להשיג את המקום הראשון בבית המוקדמות ונאלצה לשחק משחק פלייאוף מול נבחרת אירלנד. לבסוף עלתה צרפת בעקבות שער מכריע שהובקע בעזרת ידו של החלוץ תיירי הנרי, בניגוד לחוקי הכדורגל, אך אושר בכל אופן. על אף ערעורים מצידה של אירלנד ותרעומת ברחבי העולם צרפת עלתה לטורניר במקומה של אירלנד.
עוד לפני הטורניר הלך והתערער מעמדו של המאמן דומנק, וכבר לפני משחק הפתיחה הובהר כי לאחרי המונדיאל - זה יסיים את תפקידו. הישגיה הכושלים של הנבחרת הצרפתית בטורניר רק חיזקו את דעת הציבור השלילית על המאמן והנבחרת עצמה, לאחר שסיימה במקום האחרון בביתה, עם נקודה אחת, ללא ניצחון ושער זכות בודד. על אלו המשיכו להעיב סכסוכים רבים בנבחרת, ובראשם פרשה שהחלה בקללה שסינן ניקולה אנלקה לעברו של דומנק במחצית המשחק מול נבחרת מקסיקו בכדורגל, שהיה משחקה השני של צרפת בטורניר. אנלקה הורחק במהירות מהנבחרת ונשלח לביתו, אך הדבר דלף לעיתונות. בעקבות כך קפטן הנבחרת פטריס אברה התעמת עם המאמן והוחלפו האשמות כי ישנו "בוגד" בנבחרת אשר הדליף הדברים. לסכסוך נגררו אנשי צוות נוספים ושחקני הנבחרת אף החרימו אימון. התקשורת סערה סביב הפרשה ואף נשיא צרפת, ניקולא סרקוזי, התייחס אליה באומרו כי התנהגות זו של אנלקה חמורה מאוד, וההתנהלות במחנה הצרפתי אומללה. לאחר הטורניר הוחלף כצפוי דומנק בלורן בלאן.
את יורו 2012 פתחה צרפת בתיקו מול נבחרת וניצחון על נבחרת. במשחק השלישי בשלב הבתים פגשה צרפת את נבחרת, שלמעשה איבדה סיכוי להעפיל לרבע הגמר. צרפת הייתה זקוקה לניצחון על מנת לסיים במקום הראשון בבית, אך הפסידה 0–2 וסיימה את שלב הבתים במקום השני. כתוצאה מכך פגשה בשלב רבע הגמר את נבחרת, שסיימה במקום הראשון בבית שלה, והפסידה לה בתוצאה 0–2.
במוקדמות מונדיאל 2014 שובצה צרפת לבית קשה עם ספרד, שהייתה אלופת העולם ואלופת אירופה. צרפת סיימה כצפוי במקום השני והתמודדה במשחקי הפלייאוף על העלייה מול נבחרת אוקראינה. צרפת הפסידה במשחק הראשון שנערך באוקראינה 0–2 אך ניצחה בגומלין 0–3 והעפילה למונדיאל.
צרפת שובצה לבית המוקדם עם נבחרות שווייץ, הונדורס ואקוודור. צרפת פתחה בצורה מצוינת את הטורניר כאשר הביסה 0–3 את הונדורס ואחר כך הביסה גם את ראש הבית שווייץ בתוצאה 2–5. צרפת סיימה את משחקיה בשלב הבתים בתיקו 0-0 מול אקוודור שהבטיח לה את המקום הראשון בבית והעפלה לשמינית הגמר. בשלב זה ניצחה צרפת את ניגריה 0–2 והעפילה לרבע הגמר מול גרמניה במשחק בו הפסידה 0–1. כרים בנזמה היה הכובש המצטיין של הנבחרת בטורניר עם שלושה שערים.
את יורו 2016 המכיל 24 קבוצות במבנהו החדש, אירחה צרפת במדינתה. בזכות הופעות טובות בשלבים המוקדמים הסתמנה צרפת כמועמדת רצינית לזכייה, ולאחר שהדהימה את הפייבוריטית הברורה נבחרת גרמניה והעפילה על חשבונה לגמר בניצחון 2:0 מצמד של אנטואן גריזמן, לא היה ניתן לערער על "זכייתה" המסתמנת של צרפת, אך ב-10 ביולי התרחשה סנסציה במשחק הגמר ונבחרת צרפת הפסידה לפורטוגל 1:0 בהארכה, במשחק חלש יחסית של הצרפתים, באצטדיון סטאד דה פראנס (שאותו תקף נחיל עש). לאחר המשחק הרחוב הצרפתי שהיה בטוח בזכיית הנבחרת הלאומית, השתתק וכאב את הפסדה של נבחרתו, שלא זכתה ביורו בפעם השלישית בהיסטוריה.
2018 עד 2022: זכייה שנייה בגביע העולם וזכייה בגביע האומות
צרפת זכתה באליפות העולם במונדיאל 2018, בפעם השנייה בתולדותיה. כובשי השערים המצטיינים של הנבחרת היו קיליאן אמבפה, שנבחר לשחקן הצעיר המצטיין (בן 19), ואנטואן גריזמן, שכבשו כל אחד 4 שערים במהלך הטורניר. עוד בלטו השחקנים רפאל וראן ולוקאס הרננדס, כל אחד מהם עם 7 הופעות בטורניר.
בגמר הטורניר התמודדה מול נבחרת קרואטיה, וגברה עליה בתוצאה 4–2.
ב-28 ביוני 2021 הודחה נבחרת צרפת בשמינית גמר יורו 2020 עם הפסד בבעיטות עונשין נגד נבחרת שווייץ, כשקיליאן אמבפה מחמיץ את הפנדל המכריע.
ב-10 באוקטובר 2021 זכתה נבחרת צרפת בליגת האומות 2020/2021 אחרי שניצחה בחצי הגמר את בלגיה ובגמר את ספרד.
צרפת העפילה למונדיאל 2022. בשלב הבתים הביסה צרפת את אוסטרליה 1-4 וגברה על דנמרק 1-2. במשחקה האחרון בשלב הבתים הפסידה צרפת לתוניסיה 1-0 ועלתה לשמינית הגמר מהמקום הראשון בבית. בשמינית הגמר גברה צרפת 1-3 על פולין וברבע הגמר גברה על אנגליה 1-2. בחצי הגמר גברה צרפת על מרוקו 0-2 ובמשחק הגמר סיימה בתיקו 3-3 עם ארגנטינה. צרפת הפסידה 4-2 בבעיטות הכרעה מ-11 מטרים וסיימה במקום השני. קיליאן אמבפה סיים כמלך השערים במונדיאל עם 8 שערים.
סגל הנבחרת
להלן סגל שחקני הנבחרת לקראת משחקי מונדיאל 2022.
הנתונים מעודכנים נכון ל-18 בדצמבר, לאחר משחק גמר גביע העולם 2022 נגד נבחרת ארגנטינה
שיאי שחקנים
נכון ל-17 ביוני 2023.
Merkaza
היסטוריה
בשנת 1993 הסב מונהל חמוד, מייסד ומנכ"ל הרשת, מפעל של לוי שטראוס ושות' בשטח שלושה וחצי דונמים לסופרמרקט בשם "מרכז המזון" בו נמכרו תחילה מוצרי מזון וניקוי. ב-1996 הורחבה החנות לשטח של כ-2,000 מ"ר ועם השנים גדל הסופרמרקט המקורי לכ-20 אלף מ"ר הכוללים שתי קומות מסחר, ו-600 אנשי צוות עובדים.
ב-2014 פתחה החברה המשפחתית חנות כל-בו נוספת בנוף הגליל (שנקראה אז נצרת עילית), בגודל של כ-55 אלף מ"ר. בסניף זה מועסקים כ-650 עובדים. החנות נפתחה בהשקעה של כ-300 מיליון שקלים ועם פתיחתה נחשבה לסופרמרקט הגדול בישראל.
בחנויות Merkaza נמכרים כ-60 אלף פריטים שונים בכל קטגוריות מוצרי הצריכה, הטיפוח והאלקטרוניקה וכמו כן מפעילה החברה מתחם מסעדות.
משחק פוטנציאל
בתורת המשחקים, משחק נקרא משחק פוטנציאל אם התמריץ של כל השחקנים לשינוי האסטרטגיה שלהם ניתן לביטוי כפונקציה גלובלית אחת-פונקציית הפוטנציאל.
המושג הוגדר לראשונה על ידי דב מונדרר ולויד שפלי, בעוד השימוש הראשון בפונקציית פוטנציאל היה ב-1973 על ידי רוברט רוזנטל.
במשחק פוטנציאל מדויק, מתקיים כי שינוי ערך התועלת לשחקן שמשנה אסטרטגיה שווה לשינוי בערך פונקציית הפוטנציאל. במשחק פוטנציאל אורדינלי, נדרש רק כי סימני ההפרש יהיו זהים. בפרט, משחק פוטנציאל מדויק הוא גם משחק פוטנציאל אורדינלי.
פונקציית הפוטנציאל היא כלי שימושי לניתוח מאפייני שיווי משקל של משחקים, מכיוון שתמריצי כל השחקנים ממופים לפונקציה אחת. שימוש עיקרי של הפונקציה הוא למציאת הנקודות בהן מתקיים שיווי משקל טהור. נקודות אלו הן בדיוק נקודות המינימום או המקסימום של הפונקציה (בהתאם להגדרת המשחק).
הגדרה פורמלית
יהי N מספר השחקנים, S קבוצת פרופילי האסטרטגיות מעל הקבוצות S_{i} של כל שחקן, ו-u_{i} פונקציית התועלת של השחקן ה-i. משחק הוא משחק פוטנציאל מדויק אם קיימת פונקציה כך ש-
משחק הוא משחק פוטנציאל אורדינלי, אם קיימת פונקציה    כך ש-
דוגמאות
דוגמה למשחק פוטנציאל מדויק הוא משחק דילמת האסיר:
במקרה זה, פונקציית הפוטנציאל תראה כך: עבור K קבוע כלשהו.
דוגמה למשחק פוטנציאל אורדינלי שאינו משחק פוטנציאל מדויק:
עבור משחק זה, פונקציית הפוטנציאל כפי שהוגדרה עבור דילמת האסיר היא פונקציית פוטנציאל אורדינלי, אך אינה פונקציית פוטנציאל מדויקת. למעשה, לא קיימת פונקציית פוטנציאל מדויקת עבור המשחק.
משחק פוטנציאל אורדינלי מוכלל
משחק הוא משחק פוטנציאל אורדינלי מוכלל, אם קיימת פונקציה    כך ש-
ההגדרה שונה (חלשה) מהגדרת משחק פוטנציאל אורדינלי (לא מוכלל) בהתייחסותה למקרים בהם תועלת השחקן ששינה אסטרטגיה אינה משתנה. במשחק פוטנציאל אורדינלי, ערך פונקציית הפוטנציאל צריך גם הוא שלא להשתנות, בעוד במשחק פוטנציאל אורדינלי מוכלל, ערך הפונקציה יכול לעלות, לרדת או לא להשתנות. עבור משחק סופי, הגדרה זו שקולה לכך שכל סדרה של "שיפורי תועלת" היא סופית. כש"שיפור תועלת" הוא שינוי אסטרטגיה על ידי שחקן כלשהו, כך שערך התועלת של השחקן עולה.
חשיבות ההגדרה היא שבדומה למשחק פוטנציאל (אורדינלי או מדויק), גם במשחק פוטנציאל אורדינלי מוכלל מובטח קיום נקודת שיווי משקל נאש טהור.
דוגמה למשחק פוטנציאל אורדינלי מוכלל, שאינו משחק פוטנציאל אורדינלי:
במקרה זה, פונקציית פוטנציאל אורדינלי צריכה לקיים תנאי בלתי אפשרי:
( \phi(C,A
לואיס אלפונסו, דוכס אנז'ו
לואיס אלפונסו, דוכס אנז'ו (בספרדית: Luis Alfonso de Borbón; נולד ב-25 באפריל 1974), הוא נינו של אלפונסו השלושה עשר, מלך ספרד, והטוען לכתר צרפת מטעם הלגיטימיסטים משנת 1989.
ביוגרפיה
לואיס אלפונסו נולד במדריד, לאלפונסו, דוכס אנז'ו וקדיס ולמריה דל כרמן מרטינס-בורדיו אי פרנקו, בתם של קריסטובאל מרטינס-בורדיו, מרקיז ויאברדה העשירי וכרמן פרנקו, דוכסית פרנקו הראשונה, ובילדותו העניק לו אביו את התואר דוכס טורן. בשנת 1982 התגרשו הוריו, ולואיס אלפונסו ואחיו עברו למשמורת תחת אביו. בשנת 1984 התחתנה אמו בשנית עם ז'אן מארי רוסי ומנישואין אלה נולדו שתי בנות שהן אחיותיו-החורגות.
ב-7 בפברואר 1984 חזר לואיס אלפונסו מסיור סקי בפירנאים יחד עם אביו ואחיו, ובמהלך הנסיעה התנגש אביו במשאית. אחיו הבכור פרנסיסקו דה אסיס נהרג בתאונה, ואילו לואיס אלפונסו שהה בבית החולים במשך חודש, בעוד אביו נזקק ל-6 ניתוחים. בית משפט ספרדי העניק לאמו משמורת זמנית על לואיס אלפונסו, אך כעבור שישה חודשים החזיר בית המשפט את המשמורת לאביו.
בשנת 1989 נהרג אביו בתאונת סקי באייבון, קולורדו, ולואיס אלפונסו הוכר על ידי הלגיטימיסטים כלואי העשרים, מלך צרפת ונווארה, ונטל לעצמו את התואר דוכס אנז'ו. לואיס אלפונסו סיים את לימודיו הראשונים בבית הספר הספרדי-צרפתי Molière de Pozuelo de Alarcón, ומאוחר יותר, למד בבית ספר תיכון במדריד. לאחר מכן הוא למד מנהל עסקים בCUNEF, ובהמשך עבד במשך כמה שנים בבנק BNP פריבה במדריד.
משפחתו
ב-5 בנובמבר 2004 התחתן לואיס אלפונסו בקראקס עם מריה מרגריטה וארחאס סנטאלה, בתם של ויקטור חוסה וארחאס לראוסקין וכרמן לאונור וארחאס טלריה, עמה התארס בנובמבר 2003, אולם אף אחד ממשפחת המלוכה הספרדית לא השתתף בחתונה, מכיוון שבן דודו חואן קרלוס הראשון, מלך ספרד לא אישר את תביעתו לכס הצרפתי ולתואר דוכס אנז'ו. השניים התגוררו בוונצואלה, שם הוא עבד בבנקו אוקסידנטל דה דסקנטו, ולאחר מכן עברו לארצות הברית. לאחר מכן, הם התגוררו במדריד, ונולדו להם 4 ילדים:
עוזר שילד
עוזר שילד (25 בספטמבר 1930 – 14 בדצמבר 2006) היה פרופסור מן המניין באוניברסיטת חיפה. הנשיא הראשון של המרכז האוניברסיטאי אריאל, נשיא אוניברסיטת חיפה ומדען ראשי במשרד החינוך.
קורות חיים
שילד נולד ב-1930 בקופנהגן, בבית ציוני-דתי. במלחמת העולם השנייה ניצלו הוא ומשפחתו בזכות מבצע הצלת יהודי דנמרק, במסגרתו הוברחו לשוודיה שם שהו כפליטים עד לתום המלחמה. לאחר המלחמה שב עם משפחתו לדנמרק, השלים את לימודיו התיכוניים, והחל ללמוד באוניברסיטת קופנהגן. בעת לימודיו באוניברסיטה עבד כקצין הסברה בנציגות ישראל בקופנהגן, ריכז את פעילות בני עקיבא בסקנדינביה והיה חבר במפלגה הסוציאל-דמוקרטית.
לאחר שקיבל תואר שני בכלכלה בשנת 1957, עלה ארצה והחל לעבוד באוניברסיטה העברית. את עבודת הדוקטורט שלו בנושא "דפוסי מנהיגות וציפיות המונהגים" עשה בהנחייתם של פרופ' שמואל נח אייזנשטדט ופרופ' לואי גוטמן. בשנת 1965 קיבל תואר דוקטור בפסיכולוגיה ובסוציולוגיה מהאוניברסיטה העברית בירושלים, והמשיך לפוסט-דוקטורט באוניברסיטת ג'ונס הופקינס במרילנד.
עם חזרתו ארצה בשנת 1967 מונה לראש החוג לפסיכולוגיה באוניברסיטה העברית, תפקיד אותו מילא עד לשנת 1971, עת יצא לשמש כפרופ' אורח באוניברסיטת קולומביה בניו יורק ובאוניברסיטת ניו יורק בסטוני ברוק. כשחזר, בשנת 1973, התמנה לדיקן (מטעם האוניברסיטה העברית) הפקולטה למדעי החברה והרוח באוניברסיטת בן-גוריון בנגב.
כעבור שנה נענה לבקשתו של אהרון ידלין, שהיה אז שר החינוך, לשמש כמדען ראשי ראשון של משרד החינוך. בתפקיד זה הביע ביקורת על תוכני ההוראה והמחקר בחוגים לחינוך ובבתי הספר להוראה באוניברסיטאות. על כן הוצג לו האתגר לעמוד בראשות בית הספר לחינוך באוניברסיטת חיפה, ובשנת 1976 הוא קיבל על עצמו את התפקיד. בשנת 1978 נבחר לרקטור אוניברסיטת חיפה, תפקיד בו כיהן שתי קדנציות. בשנת 1990 נבחר לנשיא אוניברסיטת חיפה ושימש בתפקיד עד 1993. בתפקידו הצליח לייצב את האוניברסיטה ולהביא אותה לתקופת צמיחה. עם תום הקדנציה, ובעקבות חתימת הסכמי אוסלו, עבר להתגורר באריאל וללמד במכללה האקדמית יהודה ושומרון (היום אוניברסיטת אריאל) ולאחר מכן נבחר לנשיא הראשון של המוסד.
בשנים 1996-1995 שימש כיועץ לענייני מכללות לשר החינוך פרופ' אמנון רובינשטיין, ובשנת 1996 נענה לבקשתו של שר החינוך זבולון המר לשמש כיו"ר המזכירות הפדגוגית במשרד החינוך וכיהן בתפקיד זה עד שנת 1999. במהלך כהונתו, ב-1997, הוגש בג"ץ קלפים פתוחים על ידי אגודת הלהט"ב, ארגון קל"ף (קהילה פמיניסטית גאה) והאגודה לזכויות האזרח בישראל, נגד שר החינוך, התרבות והספורט, הטלוויזיה החינוכית הישראלית והרשות השנייה לטלוויזיה ולרדיו; בעתירה ביקשו העותרים לבטל את האיסור שהטיל שר החינוך זבולון המר על שידור פרק של התוכנית "קלפים פתוחים" שעסק בנוער להט"ב ובזהות מינית. שר החינוך טען בתשובתו לעתירה, שהתוכנית כפי שהיא מעודדת את הנוער להתנסות באורח-חיים הומוסקסואלי, ועל כן דרש השר "תוספת מאזנת" לתוכנית, שבה יציגו מומחים גם את ההיבטים הפחות נעימים של החוויה ההומו-לסבית, וטען שהמסגרת לשידור התוכנית אינה הטלוויזיה החינוכית אלא הטלוויזיה הכללית. התשובה הסתמכה על חוות דעתם של שילד, רוחמה קציר ומיכאל גל שהדגישו את המגרעות שבהן לוקה התוכנית כמות שהיא ובין היתר: היעדר ה"איזון" המקצועי, להצגה השטחית הקלילה והמלבבת על פניה, של ההוויה החד-מינית על ידי ארבעת המרואיינים בפרק; ההתעלמות מערכים חברתיים בעלי דין קדימה ביחס להוויה האמורה; והמסרים המעודדים התנסות, תוך הצגת ציפיות לחוויות נעימות שאינן כרוכות בסיכונים מכל סוג שהוא.
שילד מילא תפקידים שונים במערכת הלאומית של ההשכלה הגבוהה. בין היתר, היה חבר המועצה להשכלה גבוהה, יו"ר ועד ראשי האוניברסיטאות, חבר הוועדה לתכנון ולתקצוב של המועצה להשכלה גבוהה (ות"ת), יו"ר ועדת ההיגוי לתלמידים מחוץ לישראל (של ות"ת והסוכנות היהודית), ויו"ר ועדת המשנה למכללות האזורית של המועצה להשכלה גבוהה. משנת 2002 ועד לפטירתו היה חבר המועצה להשכלה גבוהה ביהודה ושומרון.
בנוסף מילא תפקידים בוועדות ציבוריות ואקדמיות ארציות ובינלאומיות. בין היתר, היה יו"ר הוועדה הציבורית לבדיקת בחינות הבגרות ותעודת הבגרות, אשר קבעה כי יש לצמצם את מספר בחינות הבגרות ולהמיר חלק מהן בעבודות גמר או בקורסים אקדמיים, יו"ר הוועדה למדעי החברה של האקדמיה הלאומית הישראלית למדעים ושל המועצה הלאומית למחקר ולפיתוח, יו"ר הוועדה להקצאת משאבי טיפוח במערכת החינוך, יו"ר הוועדה להענקת פרס ישראל בחינוך ובמדעי החברה, ראש הוועדה האקדמית של מכון ז'בוטינסקי וחבר הוועדה האקדמית של מרכז מורשת מנחם בגין.
כמו כן, היה חבר בוועדה הציבורית בדבר שירותי רווחה בישראל, בוועדה הציבורית לתחיקה בדבר חופש העיתונות, בהנהלת האגודה הישראלית לקרנות מחקר, בחבר הנאמנים של הסוכנות היהודית ובחבר הנאמנים של מכון ון ליר בירושלים.
שילד זכה לתוארי דוקטור לשם כבוד מאוניברסיטת יוהאן גוטנברג במיינץ ומאוניברסיטת בואנוס איירס.
בכל שנות עבודתו באוניברסיטאות עשה, בהתנדבות, עבודות עבור משרד החינוך, צה"ל, וגופים ציבוריים נוספים.
מכיוון שהיה מנאמני ארץ ישראל, פעל שילד גם בנושא זה, ובין היתר היה חבר במזכירות תנועת "התחיה".
רפאל הלוי
רבי רפאל (בכור) הלוי (? - י"ד באב תקי"ב), היה רב, פוסק, מחכמי ירושלים. נפטר בצעירותו בגיל 22.
ביוגרפיה
רבו בעל 'בתי כהונה' העיד עליו "כי אפילו באלף בחורי ישראל מתפאר ומשתבח".
ספרו קול בן לוי כולל חידושים על הש"ס, הרמב"ם, הטור, לשונות המפרשים והפוסקים, שאלות ותשובות ודרושים בפלפול. הספר יצא לאור לראשונה בקושטא תפ"ז, ויצא לאור מחדש על ידי מכון משנת רבי אהרן, תשס"ג..
ניתן למצוא את דבריו בדברי החיד"א, הנודע ביהודה, החתם סופר והחקרי לב. בתשובות הפוסקים האחרונים, ניתן למצוא מאות מובאות מפסקיו. ואף רבי עקיבא איגר מציין אליו פעמים רבות בגיליון הש"ס.
תאריך פטירתו
תקופת חייו, כמו גם שנת פטירתו, אינה ברורה. ידוע כי נפטר בגיל 22, ועל מצבתו נכתב כי נפטר בי"ד באב תקי"ב (1752), ברם על ספרו קול בן לוי נכתב שהספר הודפס בשנת תפ"ז בקושטא, ומוזכר שם שהספר הודפס לאחר פטירתו של המחבר. בספר לשון ערומים לרבי ברזילי יעבץ נמצא הספד על רבי יצחק אלגאזי, רבי בנימין הלוי ורבי רפאל הלוי בעל קול בן לוי. מהדרוש שם משתמע שכולם נפטרו באותו זמן. ידוע כי שנת פטירתו של רבי יצחק אלגאזי היא ה'תמ"ג, ברם שנת לידתו של רבי יצחק הכהן רפפורט, רבו של רבי רפאל, משוערת לשנת ה'תמ"ה.
נטמן בבית הקברות היהודי בהר הזיתים.
מת'יו מקפדיין
מת'יו מקפדיין (באנגלית: Matthew Macfadyen; נולד ב-17 באוקטובר 1974) הוא שחקן בריטי הידוע בתפקידו כטום קווין בסדרת הדרמה "ספוקס" של BBC וכן בתפקיד פיצוויליאם דארסי בסרט הקולנוע משנת 2005 "גאווה ודעה קדומה".
ביוגרפיה
מתיו מקפדיין נולד בנורפוק שבאנגליה, בין השנים 1992 עד 1995 למד ב"אקדמיה המלכותית לאמנות הדרמה", ובמהרה הפך לשחקן מוכר על הבמות בבריטניה. בין תפקידיו הבולטים בתיאטרון ניתן למנות את אנטוניו במחזה "הדוכסית ממאלפי", צ'ארלס סורפייס ב"בית ספר לרכילות" ובנדיק ב"מהומה רבה על לא דבר". תפקידו כבנדיק היה זכור במיוחד, אותו גילם בדמות קצין-מוקיון. ב-2005 זכה לשבחים על תפקידו כנסיך האל במחזות "הנרי הרביעי" חלק ראשון ושני, שעלו בתיאטרון המלכותי הלאומי בכיכובו של מייקל גמבון.
תפקידו החשוב הראשון בטלוויזיה היה ב-1998 בסרט "אנקת גבהים", עיבוד טלוויזיוני לספרה של אמילי ברונטה "אנקת גבהים", בו שיחק בתפקיד הרטון הרנשאו. תפקידים נוספים בדרמות טלוויזיוניות היו בהפקות של ה-BBC, ב-1999 ב-"Warriors" וב-2001 הופיע ב"העולם על פי מלמוט", סדרה על פי רומן של אנתוני טרולופ. עוד ב-2001 כיכב בדרמה "קרובים רחוקים מאוד" שכתב וביים סטיבן פוליאקוף. ב-2002 נבחר לככב בסדרה "ספוקס", שזכתה לפופולריות רבה ולשבחי הביקורת. הוא המשיך לשחק בסדרה בעונה השנייה ב-2003 ועזב את הסדרה בפרק השני של העונה השלישית.
מקפדיין הופיע בסרטי קולנוע אחדים, בהם "אניגמה" מ-2001, "מייבי בייבי" שביים בן אלטון ו"סודות וצללים" של בראד מקגאן. הופעתו החשובה ביותר בקולנוע הייתה ב-2005 בתפקיד מר דארסי בסרט הקולנוע "גאווה ודעה קדומה", לצדה של קירה נייטלי.
ב-2003 החל במערכת יחסים עם קילי הוז, שותפתו לסדרה "ספוקס". הם נישאו ב-8 באוקטובר 2004, בדצמבר אותה שנה נולדה בתם הבכורה, מגי, ובספטמבר 2006 נולד בנם ראלף.
מקפדיין כיכב בסרט "למות מלוויה" של פרנק אוז ובסרט "פיגוע התאבדות", המבוסס על הרומן של כריס קלייב לצד מישל וויליאמס ויואן מקגרגור. הוא הופיע גם בסרטו של רון הווארד "פרוסט/ניקסון", בו גילם את ג'ון בירט.
בשנת 2008, הוא גילם את התפקיד של ארתור קלנם בעיבוד ה-BBC ל"דוריט הקטנה" של צ'ארלס דיקנס.
ב-2009 הופיע מקפדיין לצד השחקנית הלנה בונהם קרטר בסרט "Enid" המבוסס על חייה של איניד בלייטון, בתור יו פולוק, המוציא לאור ובעלה הראשון של בלייטון.
ב-2010 הוא שיחק את השריף מנוטינגהאם בסרט "רובין הוד". הוא כיכב בתור פיליפ פריור בסדרת הטלוויזיה "עמודי תבל", וגילם את לוגן מאונטסטוארט בסרט "Any Human Heart". ביוני 2010 זכה מקפדיין בפרס באפט"א לטלוויזיה לשחקן המשנה הטוב ביותר על עבודתו ב"צדק פלילי".
בשנים 2013–2014 שיחק את ג'יבס בהפקה של "Jeeves and Wooster in Perfect Nonsense" בווסט אנד בלונדון. המחזה זכה בפרס אוליבייה לשנת 2014 לקומדיה החדשה הטובה ביותר.
בשנת 2015 אמזון פריים קנתה את "רחוב ריפר", ולאחר ביקורות טובות, הסדרה חודשה לעונות רביעית וחמישית. באותה השנה, הוא כיכב אורח בפרק הפיילוט של "הממלכה האחרונה".
בשנים 2018 ועד 2023 כיכב בתור טום וואמבסגאנס בסדרה של HBO, "יורשים", עליה קיבל שתי מועמדויות לפרס אמי לבידור בפריים טיים, ובשנת 2022 זכה בפרס האמי לבידור בפריים טיים לשחקן המשנה הטוב ביותר בסדרת דרמה.
במרץ 2023 פורס כי מקפדיין לוהק לסרט "דדפול 3".
אליסון בקר
אליסון רמסס בקר (בפורטוגזית: Alisson Ramses Becker; נולד ב-2 באוקטובר 1992) הוא כדורגלן ברזילאי, המשחק בליברפול ובנבחרת ברזיל בעמדת השוער.
אינטרנסיונל
אליסון התחיל את הקריירה שלו בקבוצת הילדים של אינטרנסיונל, אליה הצטרף בגיל 10.
ב-17 בפברואר 2013 אליסון ערך את הופעת הבכורה שלו בקבוצה הבוגרת בתיקו 1–1 נגד קרוזיירו-RS במסגרת אליפות הגאוצ'ו. ב-25 באוגוסט 2013 אליסון ערך את הופעת הבכורה שלו בליגת העל הברזילאית בתיקו 3-3 נגד גויאס. את עונת סיים עם שישה משחקי ליגה.
בעונת שימש כשוער מחליף לדידה. עונה לאחר מכן, דידה פרש מכדורגל ואליסון שימש כשוער ראשון עבור אינטרנסיונל במשך שתי עונות.
רומא
ב-4 בפברואר 2016 אליסון חתם לחמש שנים ברומא האיטלקית תמורת 7.5 מיליון אירו והצטרף אליה בקיץ.
ב-19 בינואר 2017 אליסון ערך את הופעת הבכורה שלו ברומא בניצחון 0–4 נגד סמפדוריה במסגרת קופה איטליה. בעונת 2016/2017, רשם ארבע הופעות בגביע ואילו בליגה לא שיחק. בקיץ וויצ'ך שצ'נסני ששימש כשוער ראשון ברומא, חתם ביובנטוס ואליסון הפך לשוער הראשון של רומא.
ליברפול
ב-19 ביולי 2018 הודיעה ליברפול רשמית על רכישתו מרומא תמורת 75 מיליון אירו, סכום שהפך אותו לשוער היקר בהיסטוריה באותה העת. (שיא שנשבר לאחר שלושה וחצי שבועות על ידי צ'לסי, כשרכשה את קפה אריסבלאגה מאתלטיק בילבאו ב-80 מיליון יורו)
ב-12 באוגוסט ערך את הופעת הבכורה נגד וסטהאם יונייטד תוך שהוא שומר על שער נקי בניצחון 0–4 במחזור הראשון של העונה. הוא שמר על רשת נקייה גם בשלושת במחזורים הראשונים של העונה וכבר בסיום העונה הראשונה בקבוצה, עונת 2018/2019 זכה בפרס כפפת הזהב בפרמייר ליג המוענק לשוער ששומר על רשת נקייה במרב המשחקים.
ב-1 ביוני 2019 זכה עם קבוצתו בליגת האלופות, לאחר ניצחון 0–2 על טוטנהאם הוטספר.
ב-21 בדצמבר 2019, זכה עם קבוצתו בגביע העולם למועדונים לאחר ניצחון בהארכה 0–1 על קבוצת פלמנגו הברזילאית. בסיום אותה העונה, עונת 2019/2020, זכה עם הקבוצה באליפות.
ב-16 במאי 2021 כבש אליסון שער נדיר כשכבש בדקה ה-95 את שער הניצחון ב-1–2 על וסט ברומיץ' אלביון. עם שער זה הוא הפך לשוער הראשון אי פעם שכובש שער עבור ליברפול.
קריירה בינלאומית
בצעירותו, אליסון שיחק בכל הנבחרות הצעירות של ברזיל. באוקטובר זומן לראשונה לסגל הנבחרת הבוגרת. ב-13 באוקטובר 2015 ערך את הופעת הבכורה בנבחרת בניצחון 1–3 נגד.
אליסון השתתף עם הנבחרת בקופה אמריקה 2016.
בחודש מאי 2018, אליסון נכלל בסגל נבחרתו לקראת משחקיה במונדיאל 2018 ברוסיה. אליסון פתח בהרכב נבחרתו בכל משחקיה בתחרות עד להדחתה בשלב רבע הגמר נגד נבחרת בלגיה.
במאי 2019 הוא נכלל שוב בסגל נבחרתו לקראת קופה אמריקה 2019. לאורך הטורניר הוא ספג שער אחד בלבד בשישה משחקים, כאשר ברזיל זוכה בתואר. המשחק היחיד בו אליסון לא הצליח לשמור על שער נקי היה הניצחון בגמר 1–3 נגד פרו ב־7 ביולי, באצטדיון המרקנה. בעקבות ההופעה הטורניר, אליסון זכה בפרס השוער המצטיין בטורניר.
נכלל בסגל נבחרת ברזיל לטורניר מונדיאל 2022.
חיים אישיים
משפחתו של אליסון היא ממוצא גרמני, כאשר אביו וסבתו דוברים את השפה בצורה שוטפת. כאשר שיחק ברומא זכה לכינוי "הגרמני". בנוסף על שפת האם שלו, הפורטוגזית, אליסון דובר גם אנגלית. במאי 2019 מונה לשגריר של רצון טוב על ידי ארגון הבריאות העולמי. בראיון שנערך עמו סיפר אליסון, כי הוא תומך נלהב של נשיא ברזיל השנוי במחלוקת, ז'איר בולסונארו.
אחיו הבכור של אליסון, מוריאל, הוא גם שוער בקבוצת אינטרנסיונל הברזילאית.
בשנת 2015, אליסון התחתן עם נטליה לואי, רופאה מברזיל. לזוג בת בשם הלנה, ילידת אפריל 2017 ובן, מתאו, יליד 14 ביוני 2019.
ב-24 בפברואר 2021 טבע אביו של אליסון באגם ליד בית הנופש שלו בלבראס דו סול.
נבחרת לאומית
נכון ל-3 ביוני 2023
קן אנדרסון
קנת' אנדרסון (אנגלית: Kenneth Anderson), הידוע גם בשם הבמה מר אנדרסון (נולד ב-6 במרץ 1976 בוויסקונסין) הוא מתאבק אמריקאי, הידוע בעיקר בשל עבודתו בארגון Total Nonstop Action Wrestling (TNA).